CELEX: 62012TN0561
Language: bg
Date: 2012-12-19 00:00:00
Title: Дело T-561/12: Жалба, подадена на 19 декември 2012 г. — Beninca/Комисия

16.2.2013   
            
            
               BG
            
            
               Официален вестник на Европейския съюз
            
            
               C 46/23
            
         Жалба, подадена на 19 декември 2012 г. — Beninca/Комисия
   (Дело T-561/12)
   2013/C 46/42
   Език на производството: английски
   
      Страни
   
   
      Жалбоподател: Jürgen Beninca (Франкфурт на Майн, Германия) (представител: C. Zschocke, lawyer)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на Комисията от 9 октомври 2012 г., с което му се отказва достъп до документ, изготвен в рамките на извършена концентрация (преписка COMP/M.6166 — NYSE Euronext/Deutsche Börse); и
            
         
               —
            
            
               да се разпореди на ответника да заплати съдебните разноски.
            
         
      Правни основания и основни доводи
   
   В подкрепа на жалбата си жалбоподателят излага три правни основания.
   
               1.
            
            
               С първото правно основание се твърди, че никое от изключенията, изброени в член 4 от Регламент (ЕО) № 1049/2001 (1) не е приложимо. Това важи с особена сила за посочените от Комисията в решението ѝ изключения, а именно член 4, параграф 3, втора алинея и член 4, параграф 2, първо тире от Регламента.
            
         
               2.
            
            
               С второто правно основание се посочва, че ако някое от тези изключения би било приложимо, то в решението не е отчетено правилно дали е възможен поне частичен достъп до искания документ (или достъп до редактирания му вариант) съгласно член 4, параграф 6 от Регламент (ЕО) № 1049/2001.
            
         
               3.
            
            
               С третото правно основание се твърди, че жалбоподателят има право на достъп до искания документ поради по-висшия обществен интерес от оповестяването на въпросния документ съгласно член 4, параграф 3 и член 4, параграф 2 от Регламент (ЕО) № 1049/2001.
            
         
      (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стp. 43; Специално издание на български език, 2007 г., глава 1, том 3, стр. 76).